
ТЕХНИЧЕСКА СПЕЦИФИКАЦИЯ
за доставка


ОТНОСНО: Доставка на компресорна система с високо налягане за пълнене на бутилки с въздух за дишане.


1. ВЪВЕДЕНИЕ
„Националната електрическа компания“ ЕАД (НЕК) в своите производствени обекти има поставени на дежурство или в резерв голям брой бутилки за въздух за дишане, за автономен дихателен апарат с отворена система за циркулация със сгъстен въздух. Въздушните дихателни апарати (ВДА) са предназначени да осигуряват независимо дишане и защита на дихателните органи на персонала, който го използва при извършване на дейности в непригодна за дишане, вредна и опасна среда. В обектите има ВДА на различни производители, работещи с бутилки с различно налягане.
2. ОБХВАТ НА ОБЩЕСТВЕНАТА ПОРЪЧКА
Настоящата обществена поръчка обхваща доставка на компресорна система с високо налягане за пълнене на бутилки с въздух за въздушни дихателни апарати с въздух за дишане, в комплектация, описана по-долу, в едно с консумативи и придружаваща техническа документация.
3. СЪЩЕСТВУВАЩО ПОЛОЖЕНИЕ
В обектите на НЕК с цел борба с пожари, евакуация на персонала или пострадали лица, се използват въздушни дихателни апарати. ВДА са поставени на дежурство в постоянна готовност. Всеки ВДА има и една или повече резервни бутилки за въздух, също готови за употреба. При възникване на аварийна ситуация, при която специално обучения персонал се налага да действа в среда с въздух негоден за дишане, (пожар, обгазяване  с отровен газ, задимяване и др.) се използват ВДА. За да се поддържа на високо ниво подготовката на персонала за действие в аварийни ситуации, редовно се провеждат тренировки в реални условия с използване на спасителното оборудване, включително и ВДА. След всяко тяхно използване бутилките на ВДА трябва отново да бъдат напълнени с въздух за дишане, отговарящ на изискванията на стандарт БДС EN 12021:2014 и да бъдат поставени възможно най-бързо отново на дежурство.
4. ТЕХНИЧЕСКИ ИЗИСКВАНИЯ КЪМ ДОСТАВКАТА
4.1. Технически изисквания към доставените стоки, включително и качеството.
4.1.1. Технически изисквания към доставената стока
Да бъде доставен 1 (един) брой (комплект) мобилен компресор за въздух за високо налягане за пълнене на бутилки за въздух за дишане за ВДА.
Доставеният компресор трябва да отговаря на следните изисквания:
	№
	Параметър / Функция
	Изискване

	1. 
	Дебит [l/min]
	200 l/min

	2. 
	Максимално работно налягане [bar]
	330 bar

	3. 
	Система за пречистване на въздуха
	P21, с вграден сепаратор за масло и вода и възвратен клапан за задържане на налягането, осигуряваща въздух за дишане, съответстващ на стандарт БДС EN 12021:2014

	4. 
	Източване на кондензата
	ръчно

	5. 
	Отчитане на работните часове и насищането на филтъра.
	Мини-компютър за отчитане на работните часове на филтърния патрон, текущото ниво на насищане на патрона и индикация за настъпване на момента за смяна на филтърния патрон

	6. 
	Превключване на налягането 200/300 bar
	Превключвател PN 300/200 bar за лесно превключване между налягане на пълнене от 200 или 300 bar

	7. 
	Устройство за пълнене
	два броя – едно за PN 200 bar и едно за PN 300 bar (с превключвател на налягане)

	7.1. 
	Маркуч за пълнене 



	Два броя
-  един за PN 200 bar гъвкав маркуч за високо налягане с въртящи се връзки
-  един  за PN 300 bar гъвкав маркуч за високо налягане с въртящи се връзки. 

	7.2. 
	Пълнещ вентил
	- един вентил за пълнене за PN 200 bar с автоматично обезвъздушаване, оборудван с манометър за крайно налягане.
- един вентил за пълнене за PN 300 bar с автоматично обезвъздушаване, оборудван с манометър за крайно налягане.
Манометрите да са защитени от повреди от издръжлива гумена обвивка;

	8. 
	Задвижване
	Трифазен електрически мотор за променлив ток, с напрежение 400 V, 50 Hz

	9. 
	Основна рама
	Основна рама от стомана

	10. 
	Габаритни размери ДхШхВ [cm], примерни
	110 x 50 x 57 

	11. 
	Тегло, приблизително [kg]
	120

	12. 
	Консумативи – допълнителни, които трябва да се доставят заедно с оборудвания компресор 
	· Филтър въздушен – 2 бр.
· Филтър маслен – 2 бр.
· Филтърен патрон за система за пречистване P21 – 2 (два) броя;
· Масло за компресора – количество необходимо за една смяна на маслото.

	13. 
	Съпровождаща документация
	· Инструкция за експлоатация на български език;
· Списък на резервните части;
· СЕ Декларация за съответствие;
· Сертификат за съдове, работещи под налягане.



4.1.2. Технически изисквания към маркировката:

· [image: ]Наличие на маркировка за съответствие „CE” с графично изображение съгласно Приложение 2 от „Наредба за маркировката за съответствие“ обн. ДВ. бр. 69/23.08.2005г., изм. ДВ. бр. 66/15.08.2006г. 
· Маркировката, описваща функционалното предназначение на артикулите, трябва да е ясно видима в цялост и да отговаря на изискванията на Закон за техническите изисквания към продуктите
4.1.3. Технически изисквания към окомплектовка и опаковка:
Доставеният компресор ще се приеме от Възложителя в оригинална заводска опаковка, без нарушена цялост, която по време на транспорта да го предпазва и да позволява съхраняването му при предписаните от производителя условия. Доставката да е комплектована, както следва:
· компресорен агрегат, комплектован и зареден с масло и филтри, готов за работа;
· всички документи, посочени в т.13 на таблицата по т.4.1.1.
· допълнителните консумативи, посочени в т.12 на таблицата по т.4.1.1.;
4.1.4. Технически изисквания към транспортирането: 
съгласно документацията на производителя.
4.1.5. Изисквания към доставените стоки за опазване на околната среда и климата
· Доставените артикули трябва да отговарят на нормите за опазване на околната среда на европейското законодателство, удостоверяващо се с документ за съответствие с маркировка „CE“.
· Ръководство за експлоатация да съдържа и изисквания относно опазването на околната среда в това число информация за третирането на артикула след изтичане на експлоатационната му годност.
4.1.6. Изисквания към доставяните стоки за осигуряване на здравословни и безопасни условия на труд
Изпълнителят е задължен да предостави на Възложителя инструкции за безопасна експлоатация и поддръжка на доставените стоки. Информация за съществуващите опасности, при използване на стоките/ продуктите по изпълнената доставка. Информацията трябва да съдържа и описание на необходимите контролни мерки за минимизиране на съществуващите рисковете при работа, породени от описаните опасности.

4.1.7. Гаранционен срок на доставените стоки и други гаранционни условия
Гаранционен срок на компресорната система с високо налягане за пълнене на бутилки с въздух за дишане да бъде не по-малко от 24 (двадесет и четири) месеца, считано от датата на подписване на двустранен приемо-предавателен протокол за извършена доставка, без забележки.
Гаранцията не се отнася за консумативите на системата.
5. УСЛОВИЯ ЗА ИЗПЪЛНЕНИЕ НА ПОРЪЧКАТА
5.1. Срок, място и условия за доставка
[bookmark: _Hlk161761305]Изпълнителят трябва да извърши доставката в срок не по-голям от 6 (шест) календарни месеца, считано от деня следващ датата на получаване на възлагателно писмо, изпратено от Възложителя.
Мястото на доставка е Централен склад на Предприятие „Водноелектрически централи“ на НЕК ЕАД, на адрес: гр. Пловдив, 4003, ул. „Васил Левски“ 244;
5.2. Контрол на доставка при получаването u
Приемането на доставката ще се извършва с протокол за входящ контрол в деня на доставката в присъствието на доставчика.
След изпълнение на входящия контрол се подписва двустранен приемо-предавателен протокол.
5.3. Други изисквания
Няма други изисквания.

6. ПРИЛОЖЕНИЯ
Няма приложения.




Този документ е собственост на НЕК ЕАД. Всяко позоваване, разгласяване и публикуване се разрешава единствено с писменото съгласие на собственика.

